Úradný vestník L 060 , 07/03/1991 S. 0012 - 0013

Fínske špeciálne vydanie: Kapitola 2 Zväzok 8 S. 0010

Švédske špeciálne vydanie: Kapitola 2 Zväzok 8 S. 0010



Nariadenie Komisie (EHS) č. 546/91 z 5. marca 1991 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 315/91 [2], a najmä na jeho článok 9, keďže je potrebné prijať určité opatrenia na zatriedenie tovaru uvedeného v prílohe nariadenia, aby bolo zaistené jednotné používanie kombinovanej nomenklatúry pripojenej k spomenutému nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá takisto platia pre každú inú nomenklatúru, ktorá je úplne alebo sčasti založená na kombinovanej nomenklatúre alebo ktorá pridáva ku kombinovanej nomenklatúre ďalšie triedenie a ktorá bola vytvorená zvláštnymi ustanoveniami spoločenstva s cieľom použitia sadzobných a iných opatrení týkajúcich sa obehu tovaru; keďže podľa spomenutých všeobecných pravidiel musí byť tovar opísaný v stĺpci 1 tabuľky pripojenej k tomuto nariadeniu zatriedený do príslušných kódov kombinovanej nomenklatúry (KN) uvedených v stĺpci 2 na základe odôvodnení uvedených v stĺpci 3, keďže opatrenia uvedené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje do kombinovanej nomenklatúry k príslušným kódom KN uvedeným v stĺpci 2 uvedenej tabuľky. Článok 2 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. marca 1991 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 37, 9.2.1991, s. 24. -------------------------------------------------- PRÍLOHA Opis tovaru | Zatriedenie Kód KN | Dôvody | (1) | (2) | (3) | 1.Sada skladajúca sa z:pravouhlého výrobku (183 × 274 cm) z tkaniny (100 % bavlna) s vrúbkovaným okrajom.V strednej časti a v každom rohu tohto výrobku sú dekorácie vo forme vykladanej háčkovanej krajky, aplikácie a výšivky v rôznych farbách (obrus);12 štvorcových výrobkov (46 × 46 cm) z rovnakej tkaniny. Tieto výrobky sú obrúbené a v jednom rohu sa nachádza rovnaký vzor výšivky ako na obruse (obrúsky). | 63025190 | Zatriedenie je stanovené podľa ustanovenia všeobecných pravidiel 1 a 6 pre interpretáciu kombinovanej nomenklatúry, poznámky 7 triedy XI, poznámky 1 kapitoly 63 a znenia kódov KN 6302, 630251 a 63025190. | 2.Sada skladajúca sa z:pravouhlého výrobku (243 × 279 cm) z tkaniny (100 % ľan) s vrúbkovaným okrajom.Po celom povrchu má výšivku, ktorej veľká časť je mriežovaná (obrus);12 štvorcových výrobkov (41 × 41 cm) z rovnakej tkaniny. Majú vrúbkovaný okraj a v jednom rohu mriežkovanú výšivku rovnakú ako na obruse (obrúsky). | 63025200 | Zatriedenie je stanovené podľa ustanovení všeobecných pravidiel 1 a 6 pre interpretáciu kombinovanej nomenklatúry, poznámky 7 triedy XI, poznámky 1 kapitoly 63 a znenia kódov KN 6302 a 63025200. | --------------------------------------------------